Americká herečka Lindsay Lohanová sa chce pravdepodobne vyrovnať kontroverznej dedičke hotelového impéria Paris Hiltonovej. Hollywoodsku hviezdu nedávnom istý paparazzi vyfotografoval v Londýne, ako vystupuje zo svojho auta a je jasne vidno, že pod sukňou nemá žiadne nohavičky. Herečka neostala zarazená alebo zahanbená, práve naopak, venovala novinárovi koketný úsmev. Lohanová situáciu nekomentovala. Podobnú situáciu zažila pred niekoľkými rokmi aj Hiltonová.
Lohanová, ktorej oranžovú tašku, obsahujúcu väčšie množstvo drahých šperkov, ale aj preparáty proti astme, odcudzili uplynulý štvrtok práve na londýnskom letisku Heathrow, má všetky dôvody na úsmev. Značková taška s miliónovým obsahom sa totiž našla na parkovisku neďaleko miesta krádeže a vďaka paparazzovi Darrynovi Lyonsovi, ktorý sa spoločne s kolegami usiloval o vypátranie páchateľov, je už u majiteľky.